 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኤርትራ ሓያል ዝናብ ኣብ ሰብን ንብረትን ጉድኣት ኣውሪዱ 19 ነሓሰ 2019 ምንጪ ስእሊ, ASHRAF SHAZLY መግለጺ ስእሊ, ኣብ 2016 ዘጋጠመ ዕልቕልቕ ለብዘበን ኣብ ኤርትራ ዝምሰገን ዝናብ እኳ ይዘንብ እንተሎ ኣብዛ ተፋሪቓ ዘላ ወርሒ ነሓሰ ኣብ ዝተፈላዩ ከባቢታት ኤርትራ ኣብ ሰብን ንብረትን ሓያል ጒድኣት ስለዘውረደ ዜጋታት ነቶም ኣባይቶም ዝፈረሶምን ጥሪቶም ዝተጎድኦኦምን በብዓቕሞም ይሕግዙ ከምዘለው ነበርቲ እቲ ከባቢ ንቢቢሲ ሓቢሮም ኣብ ካልኣይ ሰሙን ነሓሰ ኣብ ኣብ ሓጋዝን ከባቢኣን ዝወቕዐ ብርቱዕ ዝናብ ኣብ መንበሪ ኣባይቲ ቤት ምህርትን ጥሪትን ሓያል ጉድኣት ከም ዘውረደ ጋዜጣ ሓዳስ ኤርትራ ጸብጺባ እቲ ለይትን መዓልትን ብዘይምቁራጽ ዝዘነበ ዝናብ ኣብ ሰባት ጥሪትን ንብረትን ጉድኣት ከምዘውረደ ነበርቲ ከተማ ሓጋዝ ንቢቢሲ ኣረጋጊጾም እቶም ገዛውቶም ዝፈረሶም ነበርቲ ድማ ቴንዳን ተንኮባን ገይሮም ግዝያዊ መዕቆቢ ይሰርሑ ምህላዎም ገሊጾም መንሱር አሕመድ ዝተባህለ ነባሪ ሓጋዝ ዳርጋ እቲ ዝበዝሐ ብጭቃ ዝተሰርሐ ኣባይቲ ማእከል ከተማ ከምዝፈረሰን ኣካላዊ ጉድኣት ዘጋጠሞም ሰባት ንሕክምና ናብ ኣስመራ ከምዝኸዱን ብምሕባር ዋላ እውን ዓቕምና ድሩት እንተኾነ በብንኽእሎ ነቶም ዝተሃስዩን ዝተጎድኡን አሕዋትና ንሕግዝ ኣሎና ብምባል ብዝያዳ ምምሕዳራት ክድግፈኦም ኣተሓሳሲቡ ትዕድልቲ ቀይሕ ባሕርን ሮዛዊ ቀላይን ኤርትራውያን ስደተኛታት ኣብ ሸገረኣብ ንሕማማት ተቓሊዕና ይብሉ ናጽነት ኤርትራ ካበይ ናበይ? 